CELEX: E2010P0017
Language: fi
Date: 2010-12-22 00:00:00
Title: Liechtensteinin ruhtinaskunnan 22 päivänä joulukuuta 2010 EFTAn valvontaviranomaista vastaan nostama kanne (Asia E-17/10)

24.2.2011   
            
            
               FI
            
            
               Euroopan unionin virallinen lehti
            
            
               C 58/12
            
         Liechtensteinin ruhtinaskunnan 22 päivänä joulukuuta 2010 EFTAn valvontaviranomaista vastaan nostama kanne
   (Asia E-17/10)
   2011/C 58/06
   Liechtensteinin ruhtinaskunta, osoite EEA Coordination Unit, Austrasse 79/Europark, 9490 Vaduz, Fürstentum Liechtenstein, asiamiehenään tri Andrea Entner-Koch, on nostanut 22 päivänä joulukuuta 2010 EFTAn tuomioistuimessa kanteen EFTAn valvontaviranomaista vastaan.
   Liechtensteinin ruhtinaskunta on pyytänyt EFTAn tuomioistuinta
   
               1.
            
            
               perumaan EFTAn valvontaviranomaisen 3 päivänä marraskuuta 2010 tekemän päätöksen N:o 416/10/KOL Liechtensteinin verolain alaisesta sijoitusyritysten verotuksesta;
            
         
               2.
            
            
               tai vaihtoehtoisesti kumoamaan EFTAn valvontaviranomaisen 3 päivänä marraskuuta 2010 antaman päätöksen N:o 416/10/KOL 3–4 artiklan siltä osin kuin niissä määrätään kyseisen. päätöksen 1 artiklassa mainitun tuen takaisinperinnästä
               ja
            
         
               3.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomaisen 3 päivänä marraskuuta 2010 tekemässä päätöksessä N:o 416/10/KOL todettiin, että sijoitusyrityksiin sovellettavat verovapautukset, jotka oli kumottu 30 päivästä kesäkuuta 2006 lähtien, eivät olleet yhdenmukaisia ETA-sopimuksen 61 artiklan 1 kohdan kanssa.
            
         
               —
            
            
               EFTAn valvontaviranomainen päätti myös, että väitetty valtiontuki oli sääntöjenvastainen ja se on vuonna 2006 tehdyn verovapautuksen kumoamisen seurauksena perittävä takaisin sitä saavilta sijoitusyrityksiltä 15 päivästä maaliskuuta 1997 alkaen siihen päivään saakka, jolloin edunsaajat viimeksi hyötyivät verovapautuksesta.
            
         
               —
            
            
               EFTAn valvontaviranomainen totesi, että takaisinperintä on suoritettava välittömästi ja joka tapauksessa 3 päivään maaliskuuta 2011 mennessä kansallisen lainsäädännön menettelyjen mukaisesti edellyttäen, että kyseiset maat mahdollistavat päätöksen välittömän ja tosiasiallisen täytäntöönpanon.
            
         
               —
            
            
               Kantajan mukaan kyseiset verosäännökset eivät ole ETA-sopimuksen 61 artiklan 1 kohdassa tarkoitettua valtiontukea.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           teki virheen soveltaessaan ETA-sopimuksen 61 artiklan 1 kohtaa sijoitusyritysten verotukseen Liechtensteinin verolain nojalla, sekä määrätessään maksamaan takaisin väitetyn laittoman valtiontuen 15 päivästä maaliskuuta 1997 alkaen,
                        
                     
                           —
                        
                        
                           rikkoi ETA-lainsäädännön yleisiä periaatteita määrätessään väitetyn laittoman valtiontuen perittäväksi takaisin, ja
                        
                     
                           —
                        
                        
                           ei perustellut kiistanalaista päätöstään asianmukaisesti siten kuin valvonta- ja tuomioistuinsopimuksen 16 artiklassa edellytetään.